**Na Youtube kanalu Ministarstva gospodarstva dostupna edukacija za poziv vrijedan 770 milijuna kuna**

Ministarstvo gospodarstva, poduzetništva i obrta organiziralo je u siječnju 2020. godine informativnu radionicu za dostavu projektnih prijedloga za poziv „Povećanje razvoja novih proizvoda i usluga koji proizlaze iz aktivnosti istraživanja i razvoja - faza II Referentni broj: KK.01.2.1.02.“, a cjelokupan sadržaj radionice dostupan je na Youtube kanalu Ministarstva gospodarstva, poduzetništva i obrta.

Poziv vrijedan 770 milijuna kuna je namijenjen novoosnovanim mikro, malim, srednjim i velikim poduzećima. Temeljem ovog Poziva dodjeljivat će se državne potpore poduzetnicima koji provode projekte istraživanja i razvoja s ciljem razvoja novih proizvoda, usluga, tehnologija i poboljšanja poslovnih procesa, koji ulažu u vlastite istraživačko-razvojne kapacitete ili jačaju suradnju sa znanstveno-istraživačkim institucijama.

Ovim će se Pozivom sufinancirati razvoj novih proizvoda (dobara i usluga), tehnologija i poslovnih procesa kroz povećanje privatnih ulaganja u istraživanje i razvoj, te jačanje kapaciteta poduzeća za istraživanje, razvoj i inovacije, kroz poticanje njihove suradnje s partnerima uključujući suradnju s organizacijama za istraživanje i širenje znanja. Projekt mora rezultirati razvojem novih ili znatno poboljšanih proizvoda (dobro ili usluga) koje proizlaze iz istraživačko-razvojnih aktivnosti prijavitelja i partnera (ukoliko postoje partneri na projektu).

Bespovratna sredstva dodjeljivat će se putem otvorenog poziva s rokom za podnošenje projektnih prijedloga putem sustava eFondovi **od 14. veljače 2020. od 11:00 sati do 29. lipnja 2020. godine**, **u 11:00 sati.**

Ukupni najviši iznos bespovratnih sredstava koji se po ovom Pozivu može dodijeliti pojedinom poduzetniku iznosi 30.000.000,00 HRK po projektnom prijedlogu, a najniži iznos bespovratnih sredstava koji se može dodijeliti po pojedinom projektnom prijedlogu je 1.000.000,00 HRK.

Sadržaj radionice dostupan je na sljedećim linkovima:

Prezentacija s radionice je dostupna [**ovdje**](https://www.youtube.com/watch?v=QSPtzSxkq8c).

Pitanja i odgovori su dostupni [**ovdje**](https://www.youtube.com/watch?v=PtHJ6Y12P5g).

Zagreb, 29. siječanj 2020.

*S poštovanjem,*

*Ministarstvo gospodarstva, poduzetništva i obrta*

[*javnost@mingo.hr*](mailto:javnost@mingo.hr)